Næringslivet i Kodiak består i hovedsak av fiskeri, prosessering av sjømat og offentlig administrasjon. Byen har en lokal flyplass, som ligger i selve byen, og en regional flyplass om lag syv kilometer sør for byen. Et veinett langs nordøstkysten knytter byen sammen med andre landsbyer i området, og det er fergeforbindelser til Homer på fastlandet, Port Lions og Ouzinkie på Spruce Island.